**PROJEKT »OBNOVI - POPRAVI - ZAMENJAJ«**

**VSEBINSKO POROČILO (JRMOM-VON-2022)**

**Vnesite podatke o izvedenih aktivnostih, ki ste jih navedli v prijavi**

V okviru projekta smo uspešno izpeljali 9 dogodkov;

6 delavnic ponovne uporabe,

2 izmenjevalnici oblačil z namenom spodbujanja in ozaveščanja na temo ponovne uporabe v MOM in 1 izmenjevalnico semen in sadik z namenom ozaveščanja občanov za večjo samooskrbo na področju hrane, natisnili smo letak s katerim pozivamo in seznanjamo občane mesta Maribor kje lahko oddajo še uporabne premete, ki jih ne potrebujejo več in tako skrbijo za dom z manj odpada skozi vsakdan. Poudarek projekta Obnovi – popravi – zamenjaj je bil na širjenju zavedanja, da velik delež k nastajanju odpadkov prispevamo mi kot posamezniki z odločitvami, ki jih sprejemamo pri nakupih, navadah ter odnosom do predmetov, hrane in okolja.

**IZVEDENE AKTIVNOSTI**

1. 15.2. in 28.02.2022: **Delavnica »Spalne maske - recikliranja tekstila«** (izdelava spalnih mask iz odpadnega tekstila Andragoški zavod Maribor-PUM v sklopu projekta »SPANJE« AZM Maistrova 5, 2 srečanja 2 x 11 udeležencev in mentorji
2. 24.3.2022: **Predavanje o ponovni uporabi in delavnica izdelave uporabnih predmetov iz tekstila** (pasovi, trakovi za lasi, nakit, nakupovalne vrečke,…), Bolnišnična šola UKC Maribor Ljubljanska ulica 5, 11 udeležencev in učiteljice mentorice
3. 22.4.2022: **Izmenjevalnica semen, sobnih rastlin, lončnic, vrtne literature**, Mala tržnica Dominkuševa ulica 5, Maribor , 50-60 obiskovalcev in cca.30 menjav
4. 21.5.2022\*: **Spomladanska izmenjevalnica oblačil** , Mala tržnica Dominkuševa 5, Maribor, 70-80 udeležencev
5. 26.5.2022:« **Delavnica izdelava domovanj za žuželke«** Mestni vrt pod Gorco, 10 udeležencev
6. 06.6.2022\*: Naravoslovni dan v Betnavskem gozdu ZPM **»Delavnica izdelave glasbil iz odpadnih materialov«** , cca 70 udeležencev učenci OŠ Ludvika Pliberška
7. 05.7.2022: »**Delavnica izdelave vetrni zvončki iz odpadnih materialov«**, Ropotarnica, Partizanska cesta 21, 13 udeležencev
8. 06.9.2022: **»Delavnica izdelave uporabnih predmetov iz odpadnega tekstila«**
9. 20.9.2022: **»Jesenska izmenjevalnica oblačil«** Mala tržnica Dominkuševa ulica 5, Maribor cca 80 udeležencev **v *Evropskem tednu mobilnosti***

Vse delavnice smo izvedli iz materialov in predmetov, ki bi jih v potrošniški logiki zavrgli in kupili nove, vendar smo želeli pokazati, da je smisel predmetom in materialom dati drugačen namen, ko je prva uporaba pretekla in da je obstaja zelo veliko kreativnih rešitev za ponovno uporabo.

\* Na tej delavnici ( OŠ Ludvika Pliberška) nismo zbirali podpisov udeležencev, saj ni bila strukturirana kot klasična delavnica, ampak je bil na voljo material ter povabilo k ustvarjanju in izmenjevalnica, kjer se večina udeležencev ni odločila za podpisovanje.

**Projekt** Popravi –obnovi –zamenjaj nagovarja mlade kot ciljno skupino, ki imajo priložnost postati nosilci sprememb. **Šest delavnic ponovne uporabe: Reciklirajmo z Ropotarnico** smo izvedli za mladino, OŠ, UKC bolnišnična šola, AZM-PUM in mlade obiskovalce Središča ponovne uporabe Ropotarnica.

Spomladanska in jesenska izmenjevalnica oblačil sta prav tako dogodka, ki nagovarjata pretežno mlajšo populacijo. Dogodke smo izvedli v sodelovanju z Društvom Pupillam – društvo za razvoj potencialov so.p. in njihovo prodajalno brez embalaže Zelena Japka. Dogodki so bili izredno dobro obiskani in tako s strani občanov, ki so samo prejeli informacije o ponovni uporabi kot tistimi, ki so se udeležili izmenjave s svojimi oblačili. Izmenjala se je kar velika količina tekstila ( okoli 40 /120 l vreč), po zaključku dogodka smo še uporaben tekstil, predvsem otroška oblačila odpeljali v skladišče Kralji ulice Maribor.

Izmenjevalnica semen, sobnih rastlin, lončnic, vrtne literature je bil dogodek, namenjen vsem občanom MOM, ki jih zanima samooskrba, boljša možnost sonaravne pridelave hrane ter varna zdrava hrana saj so semena osnova prehranske varnosti.

Dogodek je bil nad pričakovanji dobro obiskan, veliko menjav (cca 30 ). Občani so prinašali predvsem sadike paradižnikov, čilijev, veliko zelišč in tudi nekaj semen starih sort fižola in koruze. Dogodek želimo v prihodnjem leti nadgraditi in razširiti.

Cilj projekta je bil dosežen, saj smo v aktivnosti vpeli veliko mladih. Nekateri napovedniki dogodki so bili objavljeni v časniku Večer in Štajerc, prav tako smo javnost obveščali preko družbenih omrežij FB in Instagram, ter z vabili v tiskani obliki.

OBRAZEC 4A – VSEBINSKO POROČILO 2022

**POVZETEK POROČILA**

**Vnesite kratek povzetek vsebinskega poročila s ključnimi podatki o izvedenih aktivnostih. Obsega največ pol strani**

**Projekt** Popravi –obnovi –zamenjaj nagovarja mlade kot ciljno skupino, ki imajo priložnost postati nosilci sprememb. PONOVNA UPORABA je tema o kateri se v vsakdanjem hitrem življenju premalo pogovarjamo in jo premalo poznamo. Z našim projektom smo želeli mladim čim bolje približati in jim podati informacije, kaj ponovna uporaba je kako jo lahko vključijo v svoj vsakdanjik. Naš cilj je bil na dogodke pritegniti širšo mlajšo publiko – potrošnika ter mu ponuditi kvalitetne informacije, kako z malimi spremembami svojih potrošniških navad priti do kvalitetnejšega življenja z manj odpada, kar pozitivno vpliva na potrošnika samega ter na okolje.

V okviru projekta smo uspešno izpeljali 9 dogodkov;

6 delavnic ponovne uporabe,

2 izmenjevalnici oblačil z namenom spodbujanja in ozaveščanja na temo ponovne uporabe v MOM in 1 izmenjevalnico semen in sadik z namenom ozaveščanja občanov za večjo samooskrbo na področju hrane.

**Ponovna uporaba je ena od najenostavnejših načinov transformacije našega vsakdanjega življenja.**

OBRAZEC 4A – VSEBINSKO POROČILO 2022